Argentinas forsvar
Store norske leksikon,Samfunn,Forsvar og sikkerhet,Forsvar i verden
Militærtjeneste i Argentina har fra 1995 vært frivillig. De samlede styrketallene for Argentinas væpnede styrker er 74 200 aktivt personell (2018, IISS). I tillegg kommer 31 250 halvmilitære, hvorav 18 000 i gendarmeriet og 13 250 i kystvakten.
Hæren Hæren har en personellstyrke på 42 800 aktivt personell. Materiell omfatter 231 stridsvogner av typen TAM, 117 lette stridsvogner (Kürassier og varianter av denne), 232 stormpanservogner, 278 pansrede personellkjøretøy, tre panserjagere, og 42 selvdrevet artilleri. I tillegg har hæren tungt artilleri, luftvernmissiler med kort rekkevidde, lett luftvernartilleri, 14 lette transportfly, fem T-41 Mescalero treningsfly, og 72 helikoptre. Flyvåpenet Flyvåpenet har en personellstyrke på 12 900 aktivt personell. Materiell omfatter 52 angrepsfly (22 A-4 Skyhawk og 30 IA-58 Pucará), ett ELINT-fly, to tankfly, 27 transportfly, 59 treningsfly (hvorav blant annet 20 AT-63 Pampa, som også kan benyttes som lette angrepsfly), og 48 helikoptre. I tillegg har flyvåpenet lett luftvernartilleri. Marinen Marinen har en personellstyrke på 18 500 aktivt personell, inkludert 2500 marinesoldater. Flåten omfatter to taktiske undervannsbåter, en jager, ti fregatter, tre korvetter, 13 patruljefartøy, seks landgangsfartøy og 18 hjelpefartøy. Marinens flyvåpen har to kampfly av typen Super Étendard, ett lett angrepsfly, syv maritime patrulje- og antiubåtfly, syv lette transportfly, ti treningsfly og ti helikoptre. Kystvakten Kystvakten har en personellstyrke på 13 250 aktivt personell, 69 patruljefartøy, 11 hjelpefartøy, 9 fly og 13 helikoptre. Internasjonale operasjoner Argentina deltok i 2018 i FN-operasjonen på Kypros (UNFICYP) med 244 personell, og med observatører i FN-operasjonene i Den sentralafrikanske republikk (MINUSCA), i Midtøsten (UNTSO), og i Vest-Sahara (MINURSO). Les mer i Store norske leksikon Argentina Argentinas politiske system Litteratur The International Institute of Strategic Studies (IISS) (2019). The Military Balance 2019, kapittel 8, Latin American and the Caribbean, sidene 393-396.